Падчас правядзення свята на пляцоўцы каля Палаца спорту разгорнецца маштабная разнапланавая інтэрактыўная экспазіцыя “Родны кут”. Канцэптуальнай асновай стануць тэматычныя пляцоўкі-прэзентацыі абласцей i Мiнска ў фальклорным стылі. Прычым у стварэнні тэматычных пляцовак-прэзентацый выкарыстоўваюцца элементы фальклору рэгіёнаў краіны: народныя абрады, касцюмы, гульні, побыт, народныя промыслы і інш. На кожнай пляцоўцы будуць арганізаваны выставы і майстар-класы маладых майстроў народных промыслаў, характэрных для кожнага рэгіёна Беларусі.